CELEX: 32013R0704
Language: et
Date: 2013-07-23 00:00:00
Title: Komisjoni rakendusmäärus (EL) nr 704/2013, 23. juuli 2013 , teatavate kaupade klassifitseerimise kohta kombineeritud nomenklatuuris

25.7.2013   
            
            
               ET
            
            
               Euroopa Liidu Teataja
            
            
               L 200/1
            
         KOMISJONI RAKENDUSMÄÄRUS (EL) nr 704/2013,
   23. juuli 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. juuli 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Elektrooniline juhtseade tööpingele kuni 1 000 V (nn juhtmoodul), mis on kavandatud mootorsõiduki elektroonilise juhtimissüsteemi osana, mõõtmetega 16 × 13 × 3 cm, ning millel on:
                              
                                          —
                                       
                                       
                                          programmeeritav mälukontroller aktiiv- ja passiivkomponentidega, näiteks transistorid, dioodid, protsessor, takistid, kondensaatorid ja induktiivpoolid,
                                       
                                    
                                          —
                                       
                                       
                                          sisseehitatud vastuvõtja ja külgekinnitatud antenn.
                                       
                                    Seade võtab vastu signaale käsijuhtimisnuppudelt ja anduritelt (näiteks vihma-ja valgusandurid), töötleb need ning juhib selle alusel mitmeid sõiduki seadmeid, näiteks klaasipuhasteid, aknasoojendust, salongivalgustust, esimesi ja tagumisi udulaternaid ning päevaseid sõidutulesid. Samuti juhib see signaalseadmete aktiveerimist, näiteks turvavöö meeldetuletust ja liigkiiruse hoiatust.
                              Seade võtab vastu signaale võtme kaugjuhtimispuldilt, võimaldades sõiduki uksi lukustada või lukust lahti teha.
                           
                        
               
                  8537 10 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6, XVII jaotise märkusega 2f ning CN-koodide 8537, 8537 10 ja 8537 10 99 sõnastusega.
                  Seadet ei või klassifitseerida rubriiki 8512, kuna see ei sisalda ei visuaal- ega helisignalisatsiooniseadmeid, vaid ainult aktiveerib sellised seadmed.
                  Samuti ei või seadet klassifitseerida rubriiki 9032, kuna seade ei täida elektriliste või mitteelektriliste parameetrite automaatse reguleerimise funktsiooni (vt grupp 90, märkus 7).
                  Seade on ette nähtud kahe või enama CN-koodide 8537 10 91 ja 8537 10 99 alla kuuluva täiendava või alternatiivse funktsiooni täitmiseks. Seade täidab programmeeritava mälukontrolleri funktsiooni, mida kasutatakse elektriliselt juhitavate seadmete puhul, näiteks klaasipuhastid ja aknasoojendus (vt ka HSi selgitavad märkused, rubriik 8537 punkt 3, ning kombineeritud nomenklatuuri selgitavad märkused, alamrubriik 8537 10 91). Samuti täidab see näiteks selliste signaalseadmete aktiveerimise elektrilise juhtimise funktsiooni, näiteks turvavöö meeldetuletus ja liigkiiruse hoiatus. Kuna mõlemad funktsioonid on seadme toimimiseks võrdväärselt olulised, siis ei ole võimalik määrata seadme põhifunktsiooni.
                  Seetõttu tuleb seade klassifitseerida CN-koodi 8537 10 99 alla kui muud puldid, paneelid, konsoolid, alused, jaotuskilbid ja muud voolulülitusseadmed pingele kuni 1 000 V.
               
            
                  
                              2.
                           
                           
                              Elektrooniline juhtseade tööpingele kuni 1 000 V (nn automaatkäigukast), mis on kavandatud mootorsõiduki elektroonilise juhtimissüsteemi osana, mõõtmetega 8 × 6 × 3 cm.
                              Seade sisaldab kontrollerit aktiiv- ja passiivkomponentidega, näiteks transistorid, dioodid, protsessor, takistid, kondensaatorid ja induktiivpoolid. Kontroller ei ole programmeeritav.
                              Seade võtab signaale vastu anduritelt, mis salvestavad käigukangi asendi, töötleb need ning juhib selle alusel mootorsõiduki automaatkäigukastis sobiva käigu sisselülitamist.
                           
                        
               
                  8537 10 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVII jaotise märkusega 2f ning CN-koodide 8537, 8537 10 ja 8537 10 99 sõnastusega.
                  Seadet ei või klassifitseerida CN-koodi 8537 10 91 alla, kuna seda kasutatakse üksnes mootorsõiduki automaatkäigukastis sobiva käigu sisselülitamise elektriliseks juhtimiseks ning kontroller ei ole programmeeritav.
                  Samuti ei või seadet klassifitseerida rubriiki 9032, kuna seade ei täida elektriliste või mitteelektriliste parameetrite automaatse reguleerimise funktsiooni (vt grupp 90, märkus 7).
                  Seetõttu tuleb seade klassifitseerida CN-koodi 8537 10 99 alla kui muud puldid, paneelid, konsoolid, alused, jaotuskilbid ja muud voolulülitusseadmed pingele kuni 1 000 V.
               
            
                  
                              3.
                           
                           
                              Elektrooniline juhtseade tööpingele kuni 1 000 V (nn nutivõti (Smart Key)), mis on kavandatud mootorsõiduki elektroonilise juhtimissüsteemi osana, mõõtmetega 15 × 12 × 4 cm ning millel on:
                              
                                          —
                                       
                                       
                                          programmeeritav mälukontroller aktiiv- ja passiivkomponentidega, näiteks transistorid, dioodid, protsessor, takistid, kondensaatorid ja induktiivpoolid,
                                       
                                    
                                          —
                                       
                                       
                                          sisseehitatud vastuvõtja transpondri raadioside jaoks (võtme asukoha kindlaksmääramine) võtme ja seadme vahel.
                                       
                                    Seade on ühendatud juba sõidukisse paigaldatud antennidega, mis võimaldab kindlaks teha võtme paiknemist sõiduki läheduses.
                              Seade võtab vastu signaale käsijuhtimisnuppudelt ja antennidelt, töötleb need ning juhib selle alusel seadmeid, näiteks lukustab ja teeb lukust lahti sõiduki uksed ning käivitab mootori. Samuti juhib see signaalseadmete aktiveerimist, näiteks annab käsklusi ukse lukust lahti tegemiseks ilma võtmeta, sealhulgas aktiveerib hoiatava helisignaali, kui elektrooniline võti on sõidukist välja viidud.
                           
                        
               
                  8537 10 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6, XVII jaotise märkusega 2f ning CN-koodide 8537, 8537 10 ja 8537 10 99 sõnastusega.
                  Seadet ei või klassifitseerida rubriiki 8512, kuna sellel ei visuaal- ega helisignalisatsiooniseadmeid, vaid see ainult aktiveerib sellised seadmed.
                  Samuti ei või seadet klassifitseerida rubriiki 9032, kuna see ei täida elektriliste või mitteelektriliste parameetrite automaatse reguleerimise funktsiooni (vt grupp 90, märkus 7).
                  Seade on ette nähtud kahe või enama CN-koodide 8537 10 91 ja 8537 10 99 alla kuuluva täiendava või alternatiivse funktsiooni täitmiseks. Seade täidab programmeeritava mälukontrolleri funktsiooni, mida kasutatakse elektriliselt juhitavate seadmete puhul, näiteks sõiduki uste lukustamiseks ja lukust lahti tegemiseks ning mootori käivitamiseks (vt ka HSi selgitavad märkused, rubriik 8537 punkt 3, ning kombineeritud nomenklatuuri selgitavad märkused, alamrubriik 8537 10 91). Samuti täidab see signaalseadmete aktiveerimise elektrilise juhtimise funktsiooni, näiteks annab käsklusi ukse lukust lahti tegemiseks ilma võtmeta, sealhulgas aktiveerib hoiatava helisignaali, kui elektrooniline võti on sõidukist välja viidud. Kuna mõlemad funktsioonid on seadme toimimiseks võrdväärselt olulised, siis ei ole võimalik määrata seadme põhifunktsiooni.
                  Seetõttu tuleb seade klassifitseerida CN-koodi 8537 10 99 alla kui muud puldid, paneelid, konsoolid, alused, jaotuskilbid ja muud voolulülitusseadmed pingele kuni 1 000 V.